2. ลักษณะการประกอบธุรกิจ

2.1 การจัดตั้งบริษัทและประวัติความเป็นมาของบริษัท

บริษัท ทรีนีตี้ วัฒนา จำกัด (มหาชน) จดทะเบียนเป็นบริษัทจำกัดเมื่อวันที่ 31 มกราคม 2544
ในนาม บริษัท ทรีนีตี้ วัฒนา จำกัด เพื่อดำเนินธุรกิจโดยการถือหุ้นในบริษัทอื่น (Holding
Company) พร้อมกับการจัดตั้งบริษัทย่อย 2 บริษัท ได้แก่ บริษัท ทรีนีตี้ แอ๊ดไวซอรี่ 2001 จำกัด
เพื่อดำเนินธุรกิจเป็นที่ปรึกษาการเงิน บริษัท ทรีนีตี้ อินฟอร์เมชั่น จำกัด
เพื่อให้บริการด้านการสนับสนุน (Back-Office Service) แก่บริษัทในกลุ่ม
ทั้งนี้บริษัทมีทุนจดทะเบียนเริ่มแรก 300 ล้านบาท

ต่อมาเมื่อวันที่ 5 มีนาคม 2544 บริษัทได้เข้าซื้อหุ้นบริษัทหลักทรัพย์ เอสซีบี บุคคลัภย์ จำกัด
โดยการเสนอซื้อจากธนาคารไทยพาณิชย์ จำกัด (มหาชน) ซึ่งเป็นผู้ถือหุ้นใหญ่ ในสัดส่วนร้อยละ
99.99
ในราคาที่เสนอซื้อสูงกว่ามูลค่าทางบัญชีเท่ากับราคาประเมินของใบอนุญาตประกอบธุรกิจหลักทรัพย์
โดยได้บันทึกมูลค่าที่สูงกว่ามูลค่าทางบัญชีเป็นค่าความนิยมจำนวน 80 ล้านบาท
พร้อมกับการเปลี่ยนทีมผู้บริหารและเปลี่ยนชื่อบริษัทเป็น บริษัทหลักทรัพย์ ทรีนีตี้ จำกัด เมื่อวันที่ 9
มีนาคม 2544 ต่อมาเมื่อวันที่ 28 มิถุนายน 2545 บริษัทได้เพิ่มทุนจดทะเบียนเป็น 320 ล้านบาท
และเมื่อวันที่ 9 กรกฎาคม 2545 บริษัท ทรีนีตี้ วัฒนา จำกัด
ได้แปรสภาพจากบริษัทจำกัดเป็นบริษัทมหาชนจำกัด และเปลี่ยนชื่อเป็น “บริษัท ทรีนีตี้ วัฒนา จำกัด
(มหาชน)”

ตามมติที่ประชุมวิสามัญผู้ถือหุ้น ครั้งที่ 4/2545 เมื่อวันที่ 9 กรกฎาคม 2545
ที่ประชุมมีมติให้เพิ่มทุนจดทะเบียนของบริษัท ทรีนีตี้ วัฒนา จำกัด (มหาชน) จาก 320 ล้านบาท
เป็นทุนจดทะเบียนใหม่จำนวน 700 ล้านบาท และเปลี่ยนมูลค่าที่ตราไว้จากหุ้นละ 10 บาท
เป็นหุ้นละ 5 บาท โดยการออกหุ้นสามัญใหม่ จำนวน 76 ล้านหุ้น ซึ่งจัดสรรให้ประชาชนทั่วไป
จำนวน 28 ล้านหุ้น และจัดสรรให้กับนักลงทุนเฉพาะเจาะจง จำนวน 48 ล้านหุ้น
ในเดือนพฤศจิกายน และเดือนธันวาคม 2545
บริษัทได้รับเงินค่าหุ้นจากผู้ลงทุนแบบเฉพาะเจาะจงและนักลงทุนทั่วไป
โดยผู้ลงทุนแบบเฉพาะเจาะจง 2 ราย คือธนาคารกรุงไทย จำกัด (มหาชน)
และกองทุนเพื่อการร่วมลงทุน ในจำนวน 27.3 ล้านหุ้นและ 20 ล้านหุ้น ในราคาหุ้นละ 6.37 บาท
และ 6.50 บาทตามลำดับ และนักลงทุนทั่วไปจำนวน 28 ล้านหุ้นในราคาหุ้นละ 9.25 บาท
คิดเป็นเงินเพิ่มทุนรวมทั้งสิ้น 562.9 ล้านบาท และในวันที่ 18 ธันวาคม 2545
หุ้นของบริษัทได้เข้าทำการซื้อขายเป็นวันแรกในตลาดหลักทรัพย์แห่งประเทศไทย

จากการออกและเสนอขายหุ้นเพิ่มทุนดังกล่าว โครงสร้างผู้ถือหุ้นของบริษัทจึงมีการเปลี่ยนแปลง
โดยมีผู้ถือหุ้นใหญ่ที่ถือในสัดส่วนมากกว่าร้อยละ 10 ของทุนที่ออกและเรียกชำระแล้ว ได้แก่ คุณศิริธัช
โรจนพฤกษ์ ธนาคารกรุงไทย จำกัด (มหาชน) และกองทุนเพื่อการร่วมลงทุน ซึ่งถือหุ้นร้อยละ
24.12 ร้อยละ19.60 และ ร้อยละ 14.36 ตามลำดับ

2.2 ภาพรวมการประกอบธุรกิจของบริษัทและบริษัทย่อย

บริษัท ทรีนีตี้ วัฒนา จำกัด (มหาชน) มีการดำเนินธุรกิจโดยการถือหุ้นในบริษัทอื่น (Holding
Company) โดยมีบริษัทย่อยซึ่งถือหุ้นโดยบริษัทในสัดส่วนร้อยละ 99.99 รวม 3 บริษัท ได้แก่

(1) บริษัทหลักทรัพย์ ทรีนีตี้ จำกัด จดทะเบียนเป็นบริษัทจำกัดเมื่อวันที่ 19 เมษายน 2542
โดยใช้ชื่อเดิมว่า บริษัทหลักทรัพย์ เอสซีบี บุคคลัภย์ จำกัด เมื่อวันที่ 24 พฤษภาคม 2542
บริษัทฯได้รับใบอนุญาตให้ประกอบธุรกิจหลักทรัพย์ 4 ประเภท ได้แก่
ธุรกิจการเป็นนายหน้าซื้อขายหลักทรัพย์ การค้าหลักทรัพย์ การเป็นที่ปรึกษาการลงทุน
และการจัดจำหน่ายหลักทรัพย์ โดยได้เริ่มดำเนินธุรกิจหลักทรัพย์เมื่อวันที่ 1 มิถุนายน 2542
และบริษัทฯโดยธนาคาร ไทยพาณิชย์ จำกัด (มหาชน)
ในฐานะผู้ถือหุ้นได้ขออนุญาตสำนักงานคณะกรรมการกำกับหลักทรัพย์และตลาดหลักทรัพย์ (“สำนักงาน
ก.ล.ต.”)
ให้ระงับการประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์เป็นการชั่วคราวตั้งแต่วันที่
1 ตุลาคม 2542 ต่อมาเมื่อวันที่ 2 มีนาคม 2544 ธนาคาร ไทยพาณิชย์ จำกัด (มหาชน)
ได้ตกลงขายหุ้นในบริษัทหลักทรัพย์ เอสซีบี บุคคลัภย์ จำกัด ให้แก่บริษัท ทรีนีตี้ วัฒนา จำกัด
ซึ่งได้มีการเปลี่ยนทีมงานผู้บริหารชุดใหม่ บริษัทฯได้รับอนุญาตจากสำนักงาน ก.ล.ต.
ให้กลับมาดำเนินธุรกิจหลักทรัพย์อีกครั้ง ต่อมาในวันที่ 11 มีนาคม 2545 บริษัทฯ
ได้เป็นสมาชิกตลาดหลักทรัพย์แห่งประเทศไทย หมายเลข 22 และในวันที่ 8 สิงหาคม 2545
บริษัทฯได้รับความเห็นชอบจากสำนักงาน ก.ล.ต. ให้เป็นที่ปรึกษาทางการเงิน
สำหรับการดำเนินการด้านปฏิบัติการหลักทรัพย์ บริษัทฯได้ใช้บริการจากศูนย์ปฏิบัติการหลักทรัพย์
(Back-Office Service Bureau “BSB”) ของตลาดหลักทรัพย์แห่งประเทศไทยและบริษัท
ทรีนีตี้ อินฟอร์เมชั่น จำกัด

ในระหว่างปี 2545 บริษัท ทรีนีตี้ วัฒนา จำกัด (มหาชน) ได้เพิ่มทุนในบริษัทหลักทรัพย์ ทรีนีตี้
จำกัด จาก 310 ล้านบาท ณ สิ้นปี 2544 เป็น 500 ล้านบาท ณ สิ้นปี 2545

(2) บริษัท ทรีนีตี้ แอ๊ดไวซอรี่ 2001 จำกัด
ดำเนินธุรกิจด้านที่ปรึกษาทางการเงินและงานด้านวาณิชธนกิจโดยบริษัทฯได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ให้ดำเนินการเป็นที่ปรึกษาทางการเงินตามขอบเขตที่สำนักงานคณะกรรมการกำกับหลักทรัพย์และตลาดหลักทรัพย์และตลาดหลักทรัพย์กำหนดนอกจากนี้บริษัทฯยังได้จดทะเบียนเป็นที่ปรึกษาประเภท
ก
กับศูนย์ข้อมูลที่ปรึกษาของกระทรวงการคลังเพื่อให้บริการในฐานะที่ปรึกษาสาขาการเงินให้แก่หน่วยงานต่างๆทั้งภาครัฐและเอกชน

(3) บริษัท ทรีนีตี้ อินฟอร์เมชั่น จำกัด ทำหน้าที่ในการให้บริการด้านปฏิบัติการด้านหลักทรัพย์
การเงินและบัญชี การตรวจสอบและดูแลการปฏิบัติงานภายใน งานด้านคอมพิวเตอร์ ประชาสัมพันธ์
ทรัพยากรบุคคลและธุรการ รวมทั้งงานบริการอื่นๆแก่บริษัทหลักทรัพย์ ทรีนีตี้ จำกัด และบริษัท ทรีนีตี้
แอ๊ดไวซอรี่ 2001 จำกัด

บริษัท ทรีนีตี้ อินฟอร์เมชั่น จำกัด ได้ลงทุนในอัตราร้อยละ 49.9 ในบริษัท แอสเซท แบค โฮลดิ้งส์
จำกัด ซึ่งจดทะเบียนบริษัทเมื่อวันที่ 30 กรกฎาคม 2545 โดยมีทุนจดทะเบียนและเรียกชำระแล้ว
100,000 บาท บริษัท แอสเซท แบค โฮลดิ้งส์ จำกัด ได้ลงทุนในบริษัทต่อไปนี้
ซึ่งจัดตั้งขึ้นโดยมีวัตถุประสงค์ในการทำหน้าที่แปลงสินทรัพย์เป็นหลักทรัพย์ให้แก่บริษัทอื่น
(Securitization)

-   บริษัท ออสเปรย์ ซีรี่วัน จำกัด ซึ่งจดทะเบียนจัดตั้งบริษัทเมื่อวันที่ 26 กันยายน 2545
    ด้วยทุนจดทะเบียน 10,000 บาท โดยมีบริษัท แอสเซท แบค โฮลดิ้งส์ จำกัด
    ลงทุนในสัดส่วนร้อยละ 99.3

-   บริษัท คอนดูอิท แมนเนจเมนท์ เซอร์วิสเซส จำกัด ซึ่งจดทะเบียนจัดตั้งบริษัทเมื่อวันที่ 27
    กันยายน 2545 ด้วยทุนจดทะเบียน 500,000 บาท โดยมีบริษัทแอสเซท แบค โฮลดิ้งส์ จำกัด
    ลงทุนในสัดส่วนร้อยละ 99.99

-   บริษัท เอ็น เอช เอ เอสพีวี จำกัด ซึ่งจดทะเบียนจัดตั้งบริษัทเมื่อวันที่ 27 กันยายน 2545
    ด้วยทุนจดทะเบียน 10,000 บาท โดยมีบริษัท แอสเซท แบค โฮลดิ้งส์
    จำกัดลงทุนในสัดส่วนร้อยละ 74.3 และบริษัท ออสเปรย์ ซีรี่วัน จำกัด ลงทุนในสัดส่วนร้อยละ
    25

บริษัทร่วมดังกล่าวข้างต้น เริ่มดำเนินการในเดือนธันวาคม 2545

เนื่องจากบริษัท ทรีนีตี้ วัฒนา จำกัด (มหาชน) ในฐานะบริษัทที่ออกหลักทรัพย์
ดำเนินธุรกิจโดยการถือหุ้นในบริษัทอื่น (Holding Company)
และไม่ได้มีการประกอบธุรกิจโดยตรง ทั้งนี้รายได้ของบริษัทส่วนใหญ่จะมาจากบริษัทย่อย ได้แก่
บริษัทหลักทรัพย์ ทรีนีตี้ จำกัด ซึ่งถือว่าเป็นบริษัทแกน และบริษัท ทรีนีตี้ แอ๊ดไวซอรี่ 2001 จำกัด
ดังนั้นการนำเสนอข้อมูลในครั้งนี้จะกล่าวถึงบริษัท ทรีนีตี้ วัฒนา จำกัด (มหาชน)
และบริษัทหลักทรัพย์ ทรีนีตี้ จำกัด และบริษัท ทรีนีตี้ แอ๊ดไวซอรี่ 2001 จำกัด

[]โครงสร้างกลุ่มบริษัท ทรีนีตี้ วัฒนา จำกัด (มหาชน) 

2.3 โครงสร้างรายได้

โครงสร้างรายได้ของบริษัท ทรีนีตี้ วัฒนา จำกัด (มหาชน) และบริษัทย่อย ในปี 2544 และปี
2545

  --------------------- ------------------ --------- ------------ -------- ------------- --------
  รายได้                 ดำเนินการโดย        % การถือหุ้น ปี 2544                ปี 2545        

                                                     บาท          %        บาท           %

  1. รายได้ค่าที่ปรึกษา      บจ.ทรีนีตี้ แอ๊ดไวซอรี่   99.99     7,128,890    13.15    40,994,614    12.54
                        2001                                                             

  2.                    บจ.หลักทรัพย์ ทรีนีตี้    99.99     46,359,555   85.48    284,729,525   87.10
  รายได้จากธุรกิจหลักทรัพย์   จำกัด                                                             

  3. รายได้อื่น            บจ.หลักทรัพย์ ทรีนีตี้    99.99     741,790      1.37     1,179,859     0.36
                        จำกัด และบจ. ทรีนีตี้                                                 
                        แอ๊ดไวซอรี่ 2001                                                    

  รวม                                                54,230,235   100.00   326,903,998   100.00
  --------------------- ------------------ --------- ------------ -------- ------------- --------

โครงสร้างรายได้ของบริษัทหลักทรัพย์ ทรีนีตี้ จำกัด ในปี 2544 และปี 2545

+------------------------------+---------+---------+---------+---------+
| รายได้                        | ปี 2544  |         | ปี 2545  |         |
+------------------------------+---------+---------+---------+---------+
|                              | บาท     | %       | บาท     | %       |
+------------------------------+---------+---------+---------+---------+
| 1.ค่านายหน้า                   | 41,     | 86.19   | 247,    | 86.49   |
|                              | 793,822 |         | 202,440 |         |
+------------------------------+---------+---------+---------+---------+
| 2.ค่าธรรมเนียมและบริการ         | 2,      | 6.15    | 30,     | 10.53   |
|                              | 982,061 |         | 097,899 |         |
+------------------------------+---------+---------+---------+---------+
| 3.ก                          | 1,      | 3.06    | 1,      | 0.70    |
| ำไร(ขาดทุน)จากการซื้อขายหลักทรัพย์ | 482,822 |         | 997,718 |         |
+------------------------------+---------+---------+---------+---------+
| 4.ดอกเบี้ยและเงินปันผล           | 1,      | 3.36    | 5,      | 1.95    |
|                              | 627,833 |         | 577,773 |         |
+------------------------------+---------+---------+---------+---------+
| 5.รายได้อื่น                    | 599,948 | 1.24    | 955,775 | 0.33    |
+------------------------------+---------+---------+---------+---------+
| รวม                          | 48,     | 100.00  | 285,    | 100.00  |
|                              | 486,486 |         | 831,605 |         |
+------------------------------+---------+---------+---------+---------+

2.4 เป้าหมายการดำเนินธุรกิจ

บริษัทมีเป้าหมายในการดำเนินธุรกิจหลักทรัพย์ ที่ให้บริการแก่ลูกค้าอย่างครบวงจร
ทั้งนี้เริ่มจากการให้บริการในตลาดแรก (Primary Market)
โดยเป็นที่ปรึกษาทางการเงินในการจัดโครงสร้างและการระดมทุน กับการให้บริการในตลาดรอง
(Secondary Market) โดยเป็นที่ปรึกษาและให้คำแนะนำในการลงทุนในหลักทรัพย์
ที่สนับสนุนด้วยการนำเสนอข้อมูลและบทวิเคราะห์หลักทรัพย์จากฝ่ายวิเคราะห์หลักทรัพย์
ทั้งนี้บริษัทได้ตั้งเป้าหมายในการดำเนินธุรกิจด้านต่างๆ ดังนี้

ธุรกิจการลงทุน
บริษัทจะลงทุนระยะยาวในธุรกิจที่เกี่ยวข้องกับหลักทรัพย์หรือในธุรกิจที่คาดว่าจะมีศักยภาพในการเติบโตสูง
เพื่อให้บริษัทได้รับรายได้ในรูปส่วนแบ่งของกำไรจากบริษัทย่อยหรือบริษัทร่วมโดยต่อเนื่องในระยะยาวสำหรับการลงทุนระยะสั้นและปานกลาง
บริษัทจะลงทุนในหลักทรัพย์เผื่อขายทั้งตราสารหนี้และตราสารทุนที่มีปริมาณการซื้อขายในตลาดโดยมีสภาพคล่องพอควร

ธุรกิจหลักทรัพย์ บริษัทหลักทรัพย์ ทรีนีตี้ จำกัด ตั้งเป้าที่จะเพิ่มส่วนแบ่งการตลาด
โดยมีแผนงานในการเพิ่มเจ้าหน้าที่การตลาดใหม่
การขยายฐานลูกค้าสถาบันทั้งในประเทศและต่างประเทศ
การขยายฐานลูกค้าไปกับสาขาของธนาคาร
และการขยายสาขาในรูปแบบสาขาใหญ่และสาขาย่อยในทำเลที่คาดว่ามีศักยภาพในการขยายธุรกิจ
การพัฒนาขีดความสามารถของเจ้าหน้าที่การตลาดในการให้คำแนะนำการลงทุนแก่ลูกค้าโดยอาศัยงานวิจัยที่มีคุณภาพเพื่อประกอบการเสนอบริการให้กับลูกค้า
นอกจากนี้ยังมีแผนงานส่งเสริมการตลาดโดยการจัดสัมมนาแก่กลุ่มลูกค้าเป้าหมาย
สร้างทางเลือกในการลงทุนให้กับลูกค้า อาทิ หุ้นสามัญ ตราสารหนี้ หน่วยลงทุน การให้บริการ
Internet Trading การให้บริการสินเชื่อเพื่อการซื้อขายหลักทรัพย์ เป็นต้น

ทางด้านการค้าตราสารหนี้ บริษัทหลักทรัพย์ ทรีนีตี้ จำกัด จะร่วมกับบริษัท ทรีนีตี้ แอ๊ดไวซอรี่ 2001
จำกัด ในการเพิ่มตราสารหนี้ในตลาดแรก(Primary Market) โดยเน้นการพัฒนาตราสารระยะสั้น
(Commercial Paper) และตราสารประเภทที่มีสินทรัพย์ค้ำประกัน (Asset Backed
Securities) เพื่อเสนอขายแก่ประชาชนทั่วไป
ทั้งนี้บริษัทฯจะทำหน้าที่เป็นตัวกลางในการค้าตราสารประเภทนี้
โดยมีจุดมุ่งหมายเพื่อเพิ่มสินค้าที่มีสภาพคล่องต่อการลงทุนให้แก่นักลงทุนทั่วไป

ทางด้านการจัดจำหน่ายและประกันการจำหน่าย บริษัทหลักทรัพย์ ทรีนีตี้ จำกัด
จะทำหน้าที่จัดจำหน่ายหลักทรัพย์ที่บริษัท ทรีนีตี้ แอ๊ดไวซอรี่ 2001 จำกัด เป็นที่ปรึกษาทางการเงิน
และเข้าร่วมในการจัดจำหน่ายหลักทรัพย์ร่วมกับสถาบันการเงินอื่น
ทั้งที่เป็นการขายหลักทรัพย์ของธุรกิจเอกชนและรัฐวิสาหกิจ

นอกจากนี้ยังมีแผนงานที่จะปรับปรุงคุณภาพของการให้บริการด้านหลักทรัพย์โดยรวม
ด้วยการเพิ่มจำนวนเจ้าหน้าที่วิเคราะห์หลักทรัพย์ การให้ความรู้เรื่องตราสารประเภทต่างๆ
แก่เจ้าหน้าที่การตลาด การฝึกอบรมและพัฒนาบุคลากรให้สามารถนำเสนอกลุ่มหลักทรัพย์
(Portfolio Selection) ที่เหมาะสมกับระยะเวลาการถือหลักทรัพย์ของนักลงทุนแต่ละประเภท
เป็นต้น

ธุรกิจการเป็นที่ปรึกษาทางการเงิน บริษัทหลักทรัพย์ ทรีนีตี้ จำกัด และบริษัท ทรีนีตี้ แอ๊ดไวซอรี่
2001 จำกัด มีเป้าหมายในการให้บริการแก่กลุ่มลูกค้าที่มีศักยภาพในเชิงธุรกิจ
โดยให้ความสำคัญที่คุณภาพของงานที่ปรึกษาและการให้คำแนะนำที่เป็นประโยชน์ต่อการบริหารการเงินหรือการระดมทุนของลูกค้า
และมุ่งรักษาความสัมพันธ์เพื่อพัฒนาให้บริการด้านการเงินแก่ลูกค้าโดยต่อเนื่องในระยะยาว
บริษัทยังมีเป้าหมายที่จะเป็นผู้นำในการให้คำปรึกษาเพื่อออกตราสารหนี้ที่เกิดจากการแปลงสินทรัพย์เป็นหลักทรัพย์
(Securitization) และการนำบริษัทเข้าจดทะเบียนในตลาดหลักทรัพย์